
	ТЕХНИЧКИ ЗАДАТАК СУ


	Ангажовање именованог тела за први преглед опреме под притиском ниског нивоа опасности (цевоводи PED категорије „I“ и PED категорије „SEP“) уграђене у Термоелектрану топлану Панчево у складу са Правилником о прегледима опреме под притиском током века употребе (Сл. Гласник РС 87/2011 и 75/2013) и у складу са захтевима стандарда SRPS EN 13480-5

1. [bookmark: _Toc493670555][bookmark: _Toc56603563]КЛАСИФИКАЦИЈА ТЕХНИЧКОГ ЗАДАТКА

	1.5 Технички задатак за реализацију осталих услуга

	Наручилац услуге поседује одређену техничку документацију:
	Да 
Извештај о категоризацији и разврставању  опреме под притиском
Исправе о усаглашености опреме под притиском
Техничка документација за предметну опрему добијена од стране произвођача опреме
Пројектна документација технолошке целине у коју је предметна опрема под притиском уграђена
Документација извођача радова (књиге заваривања, сертификати и атести материјала и опреме, записници са спроведених хидро тестова)

	Уговарање предметне услуге која је дефинисана у Техничком задатку извршиће се по принципу:
	Према тачно дефинисаном обиму, јединичним ценама, по јединици мере и плаћање по стварно изведеним количинама.

2. [bookmark: _Toc56603564]ПРЕДМЕТ ТЕХНИЧКОГ ЗАДАТКА И ЛОКАЦИЈА
Ангажовање именованог тела за:
· први преглед опреме под притиском ниског нивоа опасности - цевоводи PED категорије I, која се по први пут ставља у употребу, инсталиране у ТЕТО Панчево. 
· преглед завршне документације за цевоводе PED категорије SEP у погледу захтева стандарда SRPS EN 13480-5 инсталиране у ТЕТО Панчево. 
Локација ТЕТО Панчево је у непосредној близини Рафинерије нафте Панчево, у улици Спољностарчевачка број 199 у граду Панчеву.

3. [bookmark: _Toc493670557][bookmark: _Toc56603565]ОПИС ПОСТОЈЕЋЕГ СТАЊА
У склопу изградње ТЕТО Панчево изграђене су следеће функционалне целине:
· гасно турбинско постројење са помоћном опремом;
· парно турбинско постројење са помоћном опремом;
· котлови утилизатори са помоћном опремом;
· компресорска станица за гас;
· расхладне куле;
· систем за припрему деми воде;
· међуповезни цевоводи.
Извештај о категоризацији и разврставању  опреме под притиском уграђене у ТЕТО Панчево сачињен је од стране именованог тела ангажованог од стране извођача радова на изградњи електране, те је на основу истог дефинисана опрема под притиском ниског нивоа опасности која је предмет ове набавке.



	Понуђач је пре давања понуде дужан да обиђе локацију где се реализује предметна услуга и да уз тендерску документацију достави потврду о извршеном обиласку локације, потписану од стране одговорног лица Наручиоца:
	Да


[bookmark: _Toc493670558]Приликом обиласка локације представници понуђача морају имати минимум следећу заштитну опрему:
· Радно одело
· Радне ципеле
· Шлем
· Заштитне наочаре

4. [bookmark: _Toc56603566]ОПШТЕ ОДРЕДБЕ 
	У Техничком задатку следећи изрази имају исто значење:
· понуђач, именовано тело, извршилац услуге
· опрема под притиском ниског нивоа опасности, цевоводи ниског нивоа опасности, цевоводи
	Понуђач је у обавези да се приликом извршења обавеза по предметној набавци придржава следеће актуелне законске регулативе и припадајућих подзаконских аката:
· Закон о техничким захтевима за производе и оцењивање усаглашености (Службени гласник РС бр. 36/09) 
· Закон о безбедности и здрављу на раду
· Закон о заштити од пожара
· Закон о заштити животне средине
· Правилник о прегледима опреме под притиском током века употребе (Службени гласник РС бр 87/2011, 75/2013)
· Правилник о техничким захтевима за пројектовање, израду и оцењивање усаглашености опреме под притиском (Службени гласник РС бр. 87/2011)
· Правилник о техничким захтевима за пројектовање, израду и оцењивање усаглашености једноставних посуда под притиском  (Службени гласник РС бр. 87/2011)
· Односни СРПС стандарди (SRPS EN 13480-5) 
као и осталих важећих правилника и стандарда Републике Србије који дефинишу предметну област, а све у складу са добром инжењерском праксом.
Све димензије, јединице мере и симболи треба да буду у складу са SI системом (метрички) јединица.

5. [bookmark: _Toc493670559][bookmark: _Toc56603567]ОБИМ УСЛУГЕ И ТЕХНИЧКИ ОПИС 

Обим услуге дефинисан овим техничким задатком односи се на цевоводе који потпадају под PED категорију „I“ и под PED категорију „SEP“, те је у складу са тим дефинисан и обим захтеване услуге.
У складу са законом којим се уређују технички захтеви за производе и оцењивање усаглашености власник/корисник опреме под притиском може да стави у употребу, односно да омогући употребу опреме под притиском само ако су извршени прописани прегледи и испитивања којима је потврђена њена безбедност у складу са захтевима Правилника о прегледима опреме под притиском током века употребе. Чланом 5 поменутог правилника предвиђен је преглед и испитивање опреме под притиском ниског нивоа опасности у временским размацима које је прописао произвођач опреме о чему се води писана евиденција. 

За потреба првог прегледа цевовода који потпадају под PED категорију I, ангажовано именовано тело је у обавези да обави следеће:
· Преглед пратеће техничке документације опреме под притиском ниског нивоа опасности и провера комплетности документације;
· Проверу исправа о усаглашености опреме под притиском;
· Проверу да ли су испуњени захтеви за постављање, пуштање у рад, употребу и одржавање предметне опреме у складу са пројектном документацијом и захтевима произвођача;
· Контролисање усаглашености сигурносних уређаја са захтевима произвођача опреме под притиском и пројектном документацијом;
· Изради програм периодичног прегледа опреме под притиском ниског нивоа опасности.
· Спољашњи преглед опреме под притиском ниског нивоа опасности;
· Присуство испитивању опреме под притиском након уградње (уколико се укаже потреба за спровођењем активности испитивања);
· Издавање пратећих извештаја.
Уколико се спољашњим прегледом утврди да је опрема оштећена, именовано тело ће обавити унутрашњи преглед и по потреби наложити испитивање опреме под притиском ниског нивоа опасности (испитивање притиском или у изузетним случајевима на други адекватан и прихватљив начин, а у складу са препорукама произвођача опреме уз писано образложење именованог тела); Испитивање притиском спроводи се уколико резултати спољашњег и унутрашњег прегледа опреме под притиском не омогућавају задовољавајућу безбедносну техничку оцену. Испитивање ће бити обезбеђено од стране наручиоца док именовано тело има обавезу присуствовања истом.
У случају да је поред претходно наведеног неопходно обавити додатна испитивања методама са и без разарања, именовано тело у договору са наручиоцем дефинише врсту и обим испитивања и о додатним испитивањима именовано тело саставља програм испитивања, а без додатних трошкова по наручиоца.
За цевоводе који потпадају под PED категорију SEP обим услуге обухвата:
· Контролисање завршне документације цевовода у складу са захтевима стандарда SRPS EN 13480-5;
· Провера испуњености захтева за постављање, пуштање у рад, употребу и одржавање цевовода у складу са примењивим односним стандардом и  техничком документацијом;
· Провера исправа о усаглашености;
· Провера комплетне документације у погледу заваривања – дневник заваривања, сертификати материјала, технологија заваривања, сертификати заваривача…;
· Провера документације о спроведеним испитивањима цевовода хидротестом;
· Израда програма периодичних прегледа;
· Издавање извештаја о контролисању.

За обе групе цевовода, о свим обављеним прегледима (цевовода и документације) као и испитивањима именовано тело за прегледе и испитивања опреме под притиском саставља записник о спроведеним радњама уз који прилаже налазе и резултате спроведених радњи. Уколико су уз преглед обављена и додатна испитивања она морају бити наведена у записнику и документована. Кроз записник именовано тело констатује све уочене недостатке на опреми под притиском ниског нивоа опасности и дефинише обавезу предузимања одговарајућих корективних мера за отклањање уочених недостатака. 
Након обављених прегледа  и обављених испитивања опреме под притиском,  а на основу радних параметара, техничких карактеристика опреме под притиском ниског нивоа опасности као и препорукама произвођача опреме, именовано тело за прегледе и испитивања опреме под притиском израђује листу наредних периодичних прегледа опреме под притиском ниског нивоа  опасности.
Списак цевовода над којом је потребно спровести напред дефинисане активности дат је у прилогу овом техничком задатку.


6. [bookmark: _Toc493670560][bookmark: _Toc56603568]ТЕХНИЧКИ ЗАХТЕВИ
Као податак за испитни притисак опреме под притиском потребно је узети вредности из техничке документације која се односи на предметне цевоводе – дефинисано у пројекту за извођење. 

Сву захтевану документацију је потребно израдити и доставити наручиоцу у следећем облику:
· три примерка у штампаној верзији,
· један примерак у електронском формату.

7. [bookmark: _Toc493670561][bookmark: _Toc56603569]ПРАВА, ОБАВЕЗЕ И ОДГОВОРНОСТИ НАРУЧИОЦА УСЛУГЕ

Наручилац услуге обезбеђује Извештај о категоризацији и разврставању опреме под притиском.
Наручилац услуге обезбеђује и даје на увид именованом телу расположиву документацију за опрему под притиском ниског нивоа опасности.
Наручилац услуге обезбеђује и даје на увид именованом телу расположиву документацију насталу у току извођења радова (књиге заваривања, сертификати и атести материјала и опреме, записници са спроведених хидро тестова…).
Наручилац ће обезбедити одговарајући надзор над извршавањем радова. 
Наручилац услуге обезбеђује своје људство које ће бити присутно за време извршења услуга и по потреби помагати именованом телу (обезбедити приступ опреми у виду скела, платформи и пењалица, обезбедити испитни флуид (воду или ваздух), обезбедити пуњење опреме испитним флуидом (водом или ваздухом), обезбедити збрињавање испитног флуида након обављања посла).
Наручилац ће организовати демонтажу изолације на местима где је  потребно.
Наручилац ће организовати обављање додатних испитивања методама са или без разарања, уколико се прегледом утврди да је то неопходно.
Наручилац није у обавези да обезбеди простор за свакодневан боравак лица Извршиоца услуге  у периоду извођења радова који су предмет овог техничког задатка.
Наручилац није у обавези да обезбеди лична заштитна средства и опрему за запослене Извођача радова.
Наручилац ће именованом телу омогућити да преглед оригиналне обави у просторијама наручиоца, у циљу провере тачности достављених података, као и допуне недостајућих података. Оригиналну документацију није дозвољено износити из објекта ТЕТО Панчево.

Извршилац услуге треба да током извођења радова обезбеди квалификоване раднике, за обављање  послова спољашњег и унутрашњег прегледа опреме под притиском као и за послове испитивања опреме под притиском те да за исте поседује одговарајућа решења о именовању.
Радови прегледа и/или испитивања опреме под притиском, одвијаће се појединачно, у периоду када је опрема обезбеђена и доступна, а у периоду током трајања уговора.
Динамику обављања наведених активности прегледа и/или испитивања из предмета набавке, Извршилац услуге мора прилагодити расположивим терминима и потребама наручиоца, о чему ће Извршилац услуге бити благовремено обавештен уколико дође до промене у односу на дефинисани термин план. Радови прегледа  и испитивања могу по потреби бити обављани ван радног времена и у дане викенда и празника, а без додатних трошкова по наручиоца.
Наручилац ће горе наведене промене најавити Извршиоцу услуге минимум 24 часа унапред и Извршилац услуге је у обавези да се одазове након упућеног позива Наручиоца.
Извршилац услуге се током извођења активности из предмета набавке, мора опремити одговарајућом опремом, алатом и техником која би му користила за комплетан завршетак посла.
Извршилац услуге треба да обезбеди превоз, смештај и храну за своје раднике.
Извршилац услуге треба да одржава зону радова у чистом и безбедном стању.
Извршилац услуге за све пријављене раднике за обављање послова по овој набавци треба да у списку радника наведе податке о њиховим квалификацијама.
Извршилац услуге мора да изврши осигурање својих запослених као и обуку запослених у погледу мера безбедности и заштите на раду.
Извршилац услуге мора да предузме одговарајуће противпожарне мере дефинисане законом о заштити од пожара. 
Извршилац услуге мора да обезбеди својим запосленим комплетну личну заштитну опрему и да осигура њено правилно и редовно коришћење.  
Извршилац услуге мора да обезбеди сву додатну опрему како би осигурао услове безбедности на градилишту уколико постоји потреба, без додатних трошкова за наручиоца.
Извршилац услуге мора да обезбеди својим запосленима одређени знак фирме који ће носити на својим оделима као знак распознавања. Представници наручиоца су овлашћени да удаље са градилишта свакога ко не носи знак фирме и ко се не придржава прописаних правила и закона са аспекта безбедности и здравља на раду, заштите од пожара и заштите животне средине као и прописа и стандарда Компаније Газпром енергохолдинг Сербиа ТЕ-ТО Панчево д.о.о.

9. [bookmark: _Toc493670563][bookmark: _Toc56603571]ОСНОВ ЗА ПОЧЕТАК ПРУЖАЊА УСЛУГЕ 
Основ за почетак вршења услуге је обострано потписан уговор и предата расположива документација извршиоцу услуге, што ће бити записнички констатовано.
За случај да документација не буде расположива за све цевоводе истовремено, Извршилац услуге мора да започне своје активности за оне цевоводе за које му је Наручилац обезбедио одговарајућу документацију.

10. [bookmark: _Toc493670564][bookmark: _Toc56603572]РОК И ДИНАМИКА ЗА РЕАЛИЗАЦИЈУ ПРЕДМЕТНЕ УСЛУГЕ 
[bookmark: _GoBack]Рок извршења свих услуга по овом техничком задатку не може бити дужи од 60 (шездесет) календарских дана од дана ступања уговора на снагу и достављања потребне документације.

11. [bookmark: _Toc493670565][bookmark: _Toc56603573]ЗАХТЕВИ ЗА КВАЛИТЕТ УСЛУГЕ И НАЧИН КОНТРОЛЕ КВАЛИТЕТА
Извршилац радова се обавезује да услугу која је предмет набавке изврши у свему према захтевима техничког задатка и према прихваћеној понуди од стране наручиоца.
Приликом извршења услуге потребно је придржавати се начела добре инжењерске праксе као и прописа који дефинишу предметну област.
Обим испитивања мора бити спроведен у обиму захтеваном овим техничким задатком и у складу са свим техничким захтевима, прописима и стандардима који дефинишу предметну област.
Контролу квалитета извршених услуга контролисаће овлашћени представници наручиоца.

12. [bookmark: _Toc493670566][bookmark: _Toc56603574]ИЗВЕШТАВАЊЕ 
Извршилац услуге је дужан да редовно на седмичном нивоу извештава представника Наручиоца о активностима на реализацији услуге и да се за све недоумице око подлога и других питања консултује са наручиоцем.
13. [bookmark: _Toc493670567][bookmark: _Toc56603575]ПРИЈЕМ  ИЗВРШЕНЕ УСЛУГЕ 
Услов за пријем услуге су обављене све активности дефинисане овим техничким задатком и потписан записник о извршеној услузи.
Наручилац неће сматрати посао завршеним и неће се обавити обрачун услуга без достављања комплетне документације (листа разврстане и евидентиране опреме под притиском ниског нивоа опасности са програмом и датумима за наредни преглед и испитивање, Достављени извештаји о контролисању, Достављени записници о прегледу).
Радови ће бити обрачунати према изведеној количини радова и достављеној документацији. 
Без достављања комплетне документације (документација која се израђује према Правилнику о прегледима опреме под притиском током века употребе  (Сл. Гласник РС бр.87/2011 и 75/2013), као и документација претходно описана у тексту), Наручилац посао неће сматрати завршеним и неће се обавити обрачун услуга.
Квантитативни и квалитативни пријем услуге врши се приликом пружања услуге у присуству овлашћених представника за праћење уговора. 
У случају да се приликом пријема услуге утврди да стварно стање не одговара обиму и квалитету, наручилац је дужан да рекламацију записнички констатује и исту достави Извршиоцу услуге у року од 7 дана.
Извршилац услуге  се обавезује да недостатке установљене од стране наручиоца приликом квантитативног и квалитативног пријема отклони у року од 7 дана од момента пријема рекламације о свом трошку.
Ако је услуга  коју је понуђач пружио наручиоцу неадекватна односно не одговара неком од елемената садржаном у конкурсној документацији и прихваћеној понуди, понуђач одговара по свим законским одредбама о одговорности за неиспуњење обавезе.

14. [bookmark: _Toc493670568][bookmark: _Toc56603576]ГАРАНТНИ РОК 
Гаранти период за извршене услуге мора да износи минимум 24 месеца од квалитативног и квантитативног пријема услуге.

15. [bookmark: _Toc493670569][bookmark: _Toc56603577]ТЕХНИЧКИ КВАЛИФИКАЦИОНИ КРИТЕРИЈУМИ 

	Р.б.
	Технички квалификациони критеријуми (ТКК)
	Поткрепљујућа документација
(иста доказује испуњеност захтеваних ТКК)

	1.
	Понуђач као носилац посла мора да поседује одговарајућа овлашћења за обављање тражене услуге, и то:
Понуђач мора бити уписан у регистар привредних субјеката за обављање захтеваних услуга по овом техничком задату.
	Решење о регистрацији код Агенције за привредне регистре и оснивачки акт или статут.
Напомене:
· У случају да понуду подноси група понуђача, овај доказ доставити за сваког члана групе понуђача
· У случају да понуђач подноси понуду са подизвођачем, овај доказ доставити и за сваког подизвођача

	2.
	Да поседује акредитацију за Именовано тело, са обимом акредитације за прегледе опреме под притиском током века употребе и за разврставање евидентирање опреме под притиском.
	Фотокопије важећег уверења за Именовано тело.


	3.
	Понуђач располаже неопходним пословним капацитетом ако:

- je у претходне 3 године од дана објављивања предметне набавке, у уговореном року, обиму и квалитету пружио услуге које се односе на послове ангажовања као Именовано тело на објектима који поседују опрему под притиском у укупном износу најмање 2.000.000,00 динара без ПДВ-а (тражи се вредност пружених услуга, а не вредност закљученог уговора).


	     Изјава о добро извршеној услузи (најмање три), потписана и оверена од стране одговорних лица инвеститора (претходних наручилаца) за које су реализовани референтни послови и списак референтних реализованих уговора оверен од стране понуђача који треба да садржи следеће: врста и вредност посла, период у којем је извршен, контакт инвеститора претходно извршеног посла (име, презиме, адреса, телефон, е-mail).

	3.
	Понуђач располаже довољним кадровским капацитетом ако, на дан подношења понуде има у радном односу или ангажована по неком другом облику ангажовања ван радног односа, предвиђеног члановима 197-202 Закона о раду, следећа потребна лица:

· Најмање 1 дипломираног инжењера машинства са лиценцом 330 – одговорни пројектант термотехнике, термоенергетике, процесне и гасне технике.
· Најмање 1  инжењера са дипломом европског инжењера за заваривање или међународног инспектора за заваривање (IWE или IWI) према SRPS EN 719;
· Најмање два извршиоца који поседују сертификат о положеном курсу за визуелно испитивање заварених спојева (VT ниво II), према SRPS EN473, односно SRPS EN ISO 9712.
	· Изјава понуђача о кадровском капацитету
· Фотокопија пријаве - одјаве на обавезно социјално осигурање издате од надлежног Фонда ПИО (образац М (или М3А), којом се потврђује да су запослени радници, наведени у  Изјави о кадровском капацитету понуђача, запослени код понуђача - за лица у радном односу,
· Фотокопија важећег уговора о ангажовању (за лица ангажована ван радног односа).
· За инжењере копију тражених лиценци и копију потврде од Инжењерске  Коморе Србије којим се доказује да су тражене лиценце важеће и да одлуком Суда части издате лиценце нису одузете.
· Фотокопопија IWE или IWI диплома према SRPS EN 719.
· фотокопије сертификата издатих од сертификованог тела према SRPS EN 473 или SRPS EN ISO 9712 за визуелно испитивање (VT ниво II).

16. [bookmark: _Toc56603578]ЦЕНА – ПРЕДМЕР МАТЕРИЈАЛА И РАДОВА

	ПРЕДМЕР РАДОВА

	Р.б.
	Опис позиције
	Јединица мере
	Количина
	Јединична цена
	Укупно

	1.
	Цевоводи PED категорије I
	Линија цевовода
	37
	
	

	2
	Цевоводи PED Категорије SEP
	Линија цевовода
	621
	
	

	Укупно:
	



Наручилац задржава право да не наручи пун обим услуге. Обрачун и плаћање вршиће се у складу са јединичним ценама наведеним у понуди, а на основу стварно реализованих услуга у складу са захтевима Наручиоца.
Понуђач не сме вршити никакве измене у оквиру предмера материјала и радова.

17. [bookmark: _Toc493670571][bookmark: _Toc56603579]HSE 
Детаљи су дати у ХСЕ анексу уговора.

18. [bookmark: _Toc493670572][bookmark: _Toc56603580]САГЛАСНОСТ НА ТЕХНИЧКИ ЗАДАТАК
Извршилац услуге је у обавези да достави Изјаву, потписану и оверену од стране овлашћеног лица, о сагласности са свим условима и захтевима који су дефинисани у предметном Техничком задатку.

19. [bookmark: _Toc56603581][bookmark: _Toc493670573]ДОДАТНЕ НАПОМЕНЕ 
Понуђач ће Наручиоцу у току нуђења доставити податке за контакт лице понуђача које ће бити у директном контакту са запосленима Наручиоца као лице које је давалац и/или прималац информација.
Понуђач може да достави само једну понуду.
Понуђач који достави понуду и у исто време учествује и у осталим понудама биће дисквалификован заједно са понудама у којима учествује. Понуђач који је доставио понуду не може накнадно да учествује као подизвођач победника тендера.
Понуђач треба да достави уговор о пословно техничкој сарадњи са свим подизвођачима са њиховом јасно дефинисаном улогом и пословима. Подизвођаче одобрава Наручилац према својим стандардима.

20. [bookmark: _Toc493670574][bookmark: _Toc56603582]ПРИЛОЗИ
Прилог број 1 – Цевоводи PED категорије I
Прилог број 2 – Цевоводи PED категорије SEP
21. [bookmark: _Toc56603583]ПОТПИСНИЦИ
	Одговорна лица
	Име и презиме
	Потпис
	Датум
потписивања

	Аутор Техничког задатка:
	Марко Панић
	
	

	Технички задатак проверио и усагласио
	Ненад Јеринић
	
	

	Одговорно лице за HSE:
	Радован Цветковић
	
	

	Технички задатак одобрио:
	Александар Варнавски

